Cultura invertix 70.000 € a condicionar la Casa Municipal de Cultura
04 de febrer 2021

La Delegació de Cultura de l'Ajuntament de Sagunt ha invertit al voltant de 70.000 € a condicionar la Casa Municipal de Cultura. D'esta quantitat, 42.000 € procedixen d'una subvenció de la Conselleria de Cultura per a canviar les butaques de la sala d'actes. A més, amb fons municipals s'ha canviat la moqueta i repintat el sòl del pati de butaques i l'amfiteatre i s'han canviat els telons. També s'han fet altres obres menors de millora de la instal·lació.

  

La delegada de Cultura, Asun Moll, ha declarat que han aprofitat que els espais municipals estan tancats per a acabar de reformar la sala d'actes i esperar que es puguen obrir al públic: «**Estem esperant que es puga tornar a la nova normalitat i en la fase que ens marque la normativa, que entenem que serà del 50%, tornar a obrir les portes perquè puguem gaudir una altra vegada del teatre en millors condicions, si cap**». La regidora ha recordat que han hagut d'ajornar la programació i que aniran informant, quan es puga tornar a l'activitat, dels actes de l'agenda cultural.

  

![](/media/actualidad/PublishingImages/Febrero 2021/C3 Asun butacas A911332.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/cultura-invertix-70-000-a-condicionar-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/cultura-invertix-70-000-a-condicionar-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-invertix-70-000-a-condicionar-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/cultura-invertix-70-000-a-condicionar-la-casa-municipal-de-cultura/)